คาดกนง.ไม่ขึ้นดอกแม้เงินเฟ้อม.ค.พุ่ง
แบงก์พยากรณ์เงินเฟ้อเดือน ม.ค. พุ่งสูง เหตุขึ้นค่าจ้าง ค่าไฟฟ้า และปรับราคาพลังงาน
3 ม.ค. 2556

แบงก์พยากรณ์เงินเฟ้อเดือน ม.ค. พุ่งสูง เหตุขึ้นค่าจ้าง ค่าไฟฟ้า และปรับราคาพลังงาน 
บริษัทศูนย์วิจัยกสิกรไทย รายงานภาวะเงินเฟ้อในปีนี้ว่ามีความเป็นไปได้ที่ระดับราคาสินค้าผู้บริโภคในช่วงเดือน ม.ค.นี้ อาจขยับสูงขึ้นจากช่วงปลายปี 2555 ประมาณ 0.5% ตามแรงผลักดันด้านต้นทุนที่สูงขึ้น
ทั้งนี้ จากการปรับขึ้นค่าจ้างขั้นต่ำเป็น 300 บาททั่วประเทศ การปรับค่าไฟฟ้า Ft (4.04 สตางค์/ หน่วย สำหรับงวดเดือน ม.ค.เม.ย.56) และราคาพลังงานในประเทศ แต่ผลต่อแรงกดดันเงินเฟ้อของไทย อาจเป็นลักษณะทยอยปรับขึ้นในช่วงหลายเดือนข้างหน้า 
อนึ่ง วันนี้ กระทรวงพาณิชย์ แถลงดัชนีราคาผู้บริโภคทั่วไป(CPI) เดือน ธ.ค.55 อยู่ที่ 116.86 เพิ่มขึ้น 3.63% เมื่อเทียบกับเดือนเดียวกันของปีก่อน และเมื่อเทียบกับเดือน พ.ย.55 เพิ่มขึ้น 0.39% ส่งผลให้ CPI เฉลี่ยทั้งปี 55 เพิ่มขึ้น 3.02% จากปีก่อน
ขณะที่ดัชนีราคาผู้บริโภคพื้นฐานของประเทศ(Core CPI) เดือน ธ.ค.55 อยู่ที่ 108.88 เพิ่มขึ้น 1.78% เมื่อเทียบกับเดือนเดียวกันของปีก่อน และเพิ่มขึ้น 0.04% เมื่อเทียบกับเดือน พ.ย.55 ส่งผลให้ Core CPI เฉลี่ยทั้งปี 55 เพิ่มขึ้น 2.09% จากปีก่อน
สหรบอยงไรกดอย่างไรก็ดี ศูนย์วิจัยกสิกรไทยยังคงมีมุมมองต่อตัวแปรที่อาจมีผลต่อเงินเฟ้อในปี 56 เช่นเดิม เหตุนี้จึงยังคงประมาณการสำหรับอัตราเงินเฟ้อทั่วไปในปี 56 ไว้ที่ 3.03.6% แม้แรงกดดันเงินเฟ้อไทยอาจทยอยขยับขึ้นช่วงหลายเดือนข้างหน้า แต่ก็ยังไม่น่าจะเพิ่มน้ำหนักให้กับความเสี่ยงด้านเสถียรภาพราคา ทำให้คณะกรรมการนโยบายการเงิน (กนง.) จะพิจารณาขึ้นหรือลงดอกเบี้ยในการประชุมครั้งแรกของปีนี้ 
ศูนย์วิจัยกสิกรไทย คาดว่า กนง.จะยืนอัตราดอกเบี้ยนโยบายในการประชุม วันที่ 9 ม.ค.นี้ ไว้ที่ 2.75%